พระราชบัญญัติปรับปรุงกระทรวง ทบวง กรม (ฉบับที่ 20) พ.ศ. 2542 (ยกเลิก)
ประกาศวันที่ 1999-11-17

content: พระราชบัญญัติ ปรับปรุงกระทรวง ทบวง กรม (ฉบับที่ ๒๐) พ.ศ. ๒๕๔๒ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๘ พฤศจิกายน พ.ศ. ๒๕๔๒ เป็นปีที่ ๕๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม (ฉบับที่ ๒๐) พ.ศ. ๒๕๔๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๖ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๑๙) พ.ศ. ๒๕๔๒ และให้ใช้ความต่อไปนี้แทน “มาตรา ๖ สำนักนายกรัฐมนตรีมีส่วนราชการดังต่อไปนี้ (๑) สำนักเลขาธิการนายกรัฐมนตรี (๒)
sectionNo: 3
content: สำนักเลขาธิการคณะรัฐมนตรี (๓) สำนักข่าวกรองแห่งชาติ (๔) สำนักงบประมาณ (๕) สำนักงานสภาความมั่นคงแห่งชาติ (๖) สำนักงานคณะกรรมการกฤษฎีกา (๗) สำนักงานคณะกรรมการข้าราชการพลเรือน (๘) สำนักงานคณะกรรมการจัดระบบการจราจรทางบก (๙) สำนักงานคณะกรรมการนโยบายพลังงานแห่งชาติ (๑๐)
sectionNo: 3
content: สำนักงานคณะกรรมการพัฒนาการเศรษฐกิจและสังคมแห่งชาติ (๑๑) สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (๑๒) สำนักงานคณะกรรมการส่งเสริมการลงทุน (๑๓) สำนักงานป้องกันและปราบปรามการฟอกเงิน (๑๔) สำนักงานปลัดสำนักนายกรัฐมนตรี (๑๕) สำนักงานคณะกรรมการการศึกษาแห่งชาติ (๑๖)
sectionNo: 3
content: สำนักงานคณะกรรมการคุ้มครองผู้บริโภค (๑๗) สำนักงานคณะกรรมการป้องกันและปราบปรามยาเสพติด (๑๘) สำนักงานคณะกรรมการส่งเสริมและประสานงานเยาวชนแห่งชาติ (๑๙) สำนักงานสถิติแห่งชาติ (๒๐) กรมประชาสัมพันธ์ (๒๑) กรมวิเทศสหการ”
sectionNo: 4
content: มาตรา ๔ ให้เพิ่มความต่อไปนี้เป็น (๓) ของมาตรา ๓๙ ทวิ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๑๘) พ.ศ. ๒๕๔๒ “(๓) สำนักงานคณะกรรมการป้องกันและปราบปรามการทุจริตแห่งชาติ”
sectionNo: 5
content: มาตรา ๕ ให้เพิ่มความต่อไปนี้เป็น มาตรา ๓๙ เบญจ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ “มาตรา ๓๙ เบญจ สำนักงานคณะกรรมการป้องกันและปราบปรามการทุจริตแห่งชาติ มีอำนาจหน้าที่ตามกฎหมายประกอบรัฐธรรมนูญว่าด้วยการป้องกันและปราบปรามการทุจริต
sectionNo: 5
content: และอยู่ในบังคับบัญชาของประธานกรรมการป้องกันและปราบปรามการทุจริตแห่งชาติ”
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่มาตรา ๓๐๒ ของรัฐธรรมนูญแห่งราชอาณาจักรไทย บัญญัติให้คณะกรรมการป้องกันและปราบปรามการทุจริตแห่งชาติมีหน่วยธุรการที่เป็นอิสระ ซึ่งได้มีการตรากฎหมายประกอบรัฐธรรมนูญว่าด้วยการป้องกันและปราบปรามการทุจริต
content: โดยบัญญัติให้สำนักงานคณะกรรมการป้องกันและปราบปรามการทุจริตแห่งชาติเป็นหน่วยธุรการของคณะกรรมการป้องกันและปราบปรามการทุจริตแห่งชาติ มีฐานะเป็นส่วนราชการที่เป็นหน่วยงานอิสระไม่สังกัดสำนักนายกรัฐมนตรี กระทรวงหรือทบวง และไม่อยู่ในบังคับบัญชาของนายกรัฐมนตรีหรือรัฐมนตรี
content: สมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม เพื่อให้สอดคล้องกับการกำหนดให้สำนักงานคณะกรรมการป้องกันและปราบปรามการทุจริตแห่งชาติเป็นส่วนราชการที่เป็นหน่วยงานอิสระตามรัฐธรรมนูญ จึงจำเป็นต้องตราพระราชบัญญัตินี้